Tomàs Molina: “Els homes del temps ja estem obsolets”\nCiència i medi ambient 20/04/2022\nTomàs Molina Bosch (Badalona, 1963) acaba de publicar El gran llibre del planeta (Penguin Random House), un llibre amb format d’atles, amb il·lustracions d’Elisa Ancori, en què el cap del servei meteorològic de TV3 explica en el seu habitual estil entenedor tot el que cal saber sobre la composició del nostre planeta. Molina és llicenciat en física i periodista. Actualment està fent un doctorat en comunicació del canvi climàtic.\n¿Amb llibres com aquests és com et va sorgir la vocació d’home del temps?\n— Sí, exactament, jo de petit llegia molt. T’ho diré clarament: tenia pocs amics i un dia vaig llegir en un atles que d’aquí cinc mil milions d’anys el sol es convertiria en una bola gegant vermella i es menjaria la Terra. I em vaig dir: “Molina, això ho has de seguir”. I vaig decidir que estudiaria física i astronomia.\nO sigui, que el nen Tomàs Molina llegeix molt.\n— Era lector sense criteri, llegia les novel·les que enviava el Círculo de Lectores. Cap als 16 anys estava a Ràdio Ciutat de Badalona fent un programa infantil i cantava en un grup d’animació, Julivert, i anàvem pels pobles cantant Deu pometes té el pomer i En Joan petit quan balla. Estant a la facultat van començar a fer proves a TV3, amb en Castejón. Al final m’hi vaig presentar i van agafar el més guapo [riu].\n¿Els homes del temps encara desperten passions quan van pel carrer?\n— Si t’agafen la mà, notes que te l’agafen amb força, però la meteorologia ha canviat com una mitja. Ara tots tenim el mòbil i el mirem abans de sortir al carrer. Per cert, que al mòbil hi diu que estem a 17 graus, però és mentida, el mòbil no és un termòmetre, els 17 graus són un pronòstic. Per això diu 90% de pluja i no està caient ni una gota.\n¿I vosaltres teniu millors mitjans a la tele per fer-ho?\n— Nosaltres estem obsolets, aquesta és la realitat.\nQuè és el que està obsolet?\n— Jo. Les méteos, els homes del temps. A França ja han decidit que deixaran de fer el pronòstic general a la tele perquè ja teniu el mòbil.\n¿Però no m’acabes de dir que el mòbil no l’encerta?\n— I tant que l’encerta. Tant, que tu i la humanitat sencera us penseu que és veritat. Mai hi haurà cap home ni dona del temps que satisfaci la necessitat concreta de tothom com ho fa el mòbil. Per tant, el pronòstic general està obsolet. ¿En què ens estem convertint els del temps? Et fem entendre el pronòstic amb un missatge que has de recordar. Tenim estudis que diuen que la gent no recorda mai el pronòstic que ha sentit, però que si tu els expliques una història la retindran. Per exemple, per les nevades de principis d’aquest abril, jo m’ajupia gairebé tocant a terra per ensenyar que la ratlla de la temperatura es desplomaria.\nA Espanya ens barallarem per l'aigua ”\nEns expliqueu un conte.\n— Ara el que fem és construir una història que sigui comuna a tothom, que farà que la percepció d’encert sigui més alta. I la segona trampa és que el pronosticador ja no es responsabilitza del pronòstic, tal com es feia abans. Si comparteixes el pronòstic amb l’espectador, l’estàs corresponsabilitzant, de manera que si al final la borrasca acaba passant de llarg també serà culpa seva. El pronòstic ja el teniu al mòbil, jo us l’explico perquè ho entengueu millor.\nPotser parlo per mi, però la gent el que recordem és la ratlla.\n— Hi ha hagut molt de debat sobre com l’havíem de fer. Ara la ratlla és com canvia el model a 1.600 metres, que és la primera capa d’aire lliure, és a dir, la que no està influenciada per la pujada de la temperatura diürna i la baixada nocturna. La ratlla és la temperatura a 1.600 metres sobre d’un píxel de 30 per 30 quilòmetres i, per tant, de 900 quilòmetres quadrats, a sobre de Barcelona, que agafa l’àrea més poblada. Per què? Perquè el pronòstic vol ser versemblant, vol dir que la màxima quantitat d’usuaris percebin que el pronòstic que els han donat era correcte.\nEl fet que l’altre dia es descalcés part de la via del tren al Maresme, ¿és un efecte del canvi climàtic?\n— Oi tant. És un avís, hem d’anar canviant coses com, per exemple, la verema. Què fan a Raimat? Ja no veremen al setembre, sinó a l’agost i de nit. Si no, el raïm als coves se’ls fa malbé. A més, els tractors on tiren el raïm van refrigerats i, per tant, estan fent la mateixa verema però no en el mateix temps ni amb la mateixa tecnologia. Això vol dir que no és que no puguis fer vi, però potser et costarà una mica més, perquè hauràs de posar neveres i fer treballar la gent de nit.\nHi haurà parts de Catalunya que patiran desertificació, però no és la fi del món ”\n¿T’atreviries a descriure com serà el paisatge de Catalunya d’aquí 20 anys?\n— Amb més lloros i cacatues, com els que volen per Barcelona, i el paisatge serà més sec. Ara bé, estic radicalment en contra del catastrofisme. No és veritat aquest missatge que donem als nois i noies que el món s’acaba. Això és mentida, el món no s’està acabant, tenen tant de futur com hem tingut tu i jo en un món fantàstic i en què mai s’ha viscut tan bé. Sí que és veritat que el clima a Catalunya serà més càlid i més sec, però això no vol dir res, hi ha països al món que són més càlids del que hem estat nosaltres fins ara.\nDoncs el recent informe del canvi climàtic de l’ONU diu que els episodis seran cada cop més devastadors.\n— Això ho ha escrit un periodista, “devastador” no és la paraula que diu l’informe. He estat revisor de l’informe, d’aquest i de l’anterior, me l’he llegit sencer i hi he proposat retocs. Ara, per a algunes persones sí que serà devastador, com els de Tuvalu, per exemple.\nPerò, a veure, la gent que té un apartament a primera línia de mar, d’aquí 20 anys, ja no tindrà la platja al davant?\n— És ben possible. A Catalunya, a l’àrea del Maresme, la via del tren és insalvable. Quan hi hagi un temporal de llevant, l’R1 s’haurà de parar. I això ens passa també al litoral del Garraf i al delta de l’Ebre, que està en irreversible reversió, però hem de recordar que els deltes dels rius no han sigut permanents mai, enlloc. El delta de l’Ebre no era així fa 100 anys. Llavors hem d’assumir que el Delta continuarà canviant.\nHi haurà neu al Pirineu l’any 2030?\n— Si volem, sí. És un tema energètic. A la Xina, els Jocs d’Hivern els han fet amb neu artificial. Nosaltres podem fer neu produïda, però hem d’obrir un debat: ¿val la pena gastar tota aquesta energia durant un mes? Potser sí, si tens en compte les inversions que farem en infraestructures al Pirineu i l’impacte de la publicitat. Mira, si ara no estem en sequera a tota l’àrea urbana de Barcelona és perquè tenim la dessalinitzadora. Sau i Susqueda estarien buits si no tinguéssim la dessalinitzadora, que gasta una quantitat d’energia espectacular. Posa-ho a la balança i decideix, com també ens passa a tots els que hem portat l’adhesiu de “Nuclear? No, gràcies”.\nPerò els Jocs seran un absurd?\n— La neu és una cosa molt curiosa, tu vas a l’Aneto i pots estar perfectament a 12 graus i tens la glacera allà perquè la neu s’autoprotegeix. Et deus haver fixat quan fas muntanya que al voltant de la pedra es fa un forat molt ràpid a la neu. Això és perquè és la calor de la pedra la que desfà la neu, però el sol és una radiació que a la neu no li fa ni pessigolles.\n¿Per tant, el canvi climàtic no seria un impediment per organitzar els Jocs?\n— Serà una limitació.\nEstàs fent un doctorat?\n— En comunicació del canvi climàtic. El meu repte és ser doctor abans dels 60 anys, que me’n falten un parell per arribar-hi. Penso que la millor comunicació no és espantar, perquè no funciona, però sí que hem d’explicar que el primer escenari greu està previst per al 2030 i que el 2050 hem de ser carbononeutrals, però no és tan senzill, perquè som gairebé 8.000 milions de persones que hem de canviar d’estil de vida.\nPerò dius que això no serà la fi del món.\n— És que la fi del món és una altra cosa. Fixem-nos en el que ens passa ara: aquest estiu a Lleida o a les Terres de l’Ebre arribarem als 40 graus. A Andalusia, aquest estiu passat ja van tenir nits amb temperatura mínima de 35 a 37 graus, però això és la fi del món? No. Tu poses un aire condicionat i dorms. A l’Afganistan aquest any han arribat a temperatures de 57. Allà potser sí que és una mica la fi del món, perquè amb aire condicionat vius, però no pots sortir al carrer.\nAixò té un efecte sobre l’aigua i el menjar disponible.\n— A Espanya ens barallarem per l’aigua, això és una evidència absoluta perquè tot el sud de la península Ibèrica el 2030 tindrà disminucions d’aigua de fins al 25%. A Catalunya no ens toca tant, com a molt perdríem un 10% d’aigua. Ara, amb un 10% menys, hi haurà zones a Catalunya que patiran desertificació, però això no és la fi del món.\nQuines zones es desertificaran?\n— Les Terres de l’Ebre, i el Pla de Lleida patirà perquè té menys hores de boira i llavors augmenta la seva evapotranspiració i es perd més aigua. Ara, jo crec que serem capaços d’adaptar-nos-hi i de trobar solucions. Mira la vacuna del covid, la van fer en deu mesos. Per a mi, el futur serà el cotxe d’hidrogen.\nQuè s’ha de fer per dur un estil de vida més circular?\n— Ser raonables. Hi ha tres potes a tenir en compte: l’actitud, la tecnologia i les decisions polítiques. La primera és canviar la nostra actitud, menjar menys carn perquè s’ha vist que els pets de les vaques (sembla una broma però és veritat) són els grans emissors de metà. Només menjant menys carn (menjar-ne menys, no deixar de menjar-ne) podem reduir un 25% les emissions de diòxid de carboni. I no canviar de roba cada temporada; estirar els jerseis, com a casa quan érem petits. La segona és la col·laboració público-privada: els estats poden fer lleis, però no n’hi ha prou. I tercer, passar de cotxes de combustió a elèctrics i d’elèctrics a d’hidrogen. El que s’ha d’entendre és que som molts al món i que tots volem viure bé. Pensar que viurem bé sense canviar és del gènere tonto.\nQuè els diries als joves de Fridays for Future?\n— Que no és veritat que no tinguin futur. Ara, sí que hi haurà refugiats climàtics, les societats canviaran. Però jo he sigut monitor d’esplai molts anys i m’indigna que els joves estiguin tan baixos de moral. Crec que els mitjans de comunicació en tenim part de culpa, sempre destaquem el pitjor tota l’estona, sense parar. El meu fill va passar el batxillerat amb la pandèmia i va ser devastador.\nMetereologia crisi climàtica


La tercera pel·lícula escrita i dirigida per Pablo Berger és una comèdia negríssima, surrealista i amb un rerefons força tràgic; un canvi total de registre respecte a la seva brillant obra anterior; ‘Blancanieves’.\nEl pròleg és realment encertat, serveix de presentació per a la seva parella protagonista; una Maribel Verdú en estat de gràcia que resulta totalment creïble i un Antonio de la Torre sobreactuat i massa histriònic. La boda del principi ofereix algun dels millors moments del film, mostra un gran treball d’ambientació (vestuari i direcció artística) així com la irrupció d’un fluix i inexpressiu José Mota que desencadenada el conflicte de tota la trama. Però després d’aquest prometedor inici la pel·lícula perd força a passes gegants. El canvi d’actitud del marit és fàcil, el suposat suport de Carmen (el mentor del seu cosí); el doctor Fumetti, desconcertant Josep Maria Pou, excessiu i el ximpazé que es passeja per la pantalla absurd.\nEnmig del desgavell tenim però una seqüència poderosa, la falsa visita al pis en venda, precedida d’una altra tan ridícula i tòpica com prescindible (l’error de pis). El metratge, tot i els seus escassos 95 minuts, es fa llarg fruit de la indefinició i del conjunt de despropòsits que es van succeïnt davant de l’espectador. El clímax, novament en una boda, recupera el pols del pròleg i ens ofereix una interessant i diferent ressolució del dilema de Carmen, acompanyada pels anatagònics Carlos i Tito, pobre Quim Gutiérrez, però ja és tard per salvar una pel·lícula que ha naufragat fa masses minuts.\nEn definitiva, la costumbrista i negríssima ‘Abracadabra’, tot i que s’ha de reconèixer la seva valentia al no tractar-se d’un film gens convencional, és una pel·lícula fallida i resulta, amb diferència, la pitjor obra del seu director després de la seva entretinguda òpera prima, ‘Torremolinos 73’, i de l’excel·lent ‘Blancanieves’.\nPrevious Post: « Atómica\nNext Post: Rey Arturo, la leyenda de Excalibur »


Comença la temporada escènica a Llíria | Valencia Extra\nAmb la representació el 16 de febrer de l’obra “El crèdit” s’inaugura la programació semestral que oferirà diferents muntatges de teatre i dansa\nL’Ajuntament de Llíria, des de l’àrea de Cultura, ha preparat per al primer semestre de l’any una variada programació d’arts escèniques en què s’inclouen el teatre i la dansa, així com diferents opcions per al públic més jove.\nEl programa d’actuacions arranca este pròxim divendres, 16 de febrer, amb l’obra de teatre “El crèdit”, una divertida comèdia per a un públic adult, escrita per Jordi Galceran, dirigida per Sergi Belbel i amb la interpretació de Joan Miquel Reig i Tomàs Mestre. La representació tindrà lloc en el Teatre de la Llar del Jubilat a les 22.00 hores.\nEl calendari escènic de Llíria continua en el mes de març amb l’estrena absoluta de “Takiri”, espectacle de dansa que incorpora música en directe, i l’última producció de la companyia Crit Teatre amb el títol “Passos lleugers”, patrocinada per la delegació d’Igualtat de la Diputació de València.\nA finals d’abril, la ciutat se sumarà novament a la celebració del Dia Internacional de la Dansa amb la representació, el 27 d’abril, de l’espectacle “Muchachitas” de la companyia Dunatacá i el dia 28 d’abril, el II Festival “Llíria en dansa” que recorrerà els carrers de la ciutat, organitzat per l’Escola Municipal de Dansa.\nEl plat fort de la programació teatral arribarà l’1 de maig amb la representació de l’obra “Quatre genets de l’Apocalipsi” de Vicente Blasco Ibáñez. Es tracta d’una gran producció de l’Institut Valencià de Cultura que compta amb un excepcional repartiment. Juli Disla i Inma Sancho són els encarregats de versionar en valencià esta fantàstica novel·la quasi un segle després que el dramaturg Enrique Rambal la portara per primera vegada a les taules.\nAl maig també es podrà disfrutar de l’espectacle “En Clave de Clot” que fusiona música i flamenc.\nA més, la regidoria de Cultura ha preparat per a este semestre una atractiva proposta per als més menuts. D’una banda i dirigida a escolars es durà a terme la campanya “Anem al teatre”. Així mateix, es reprén el programa “Teatre en família” que s’oferirà un dissabte al mes al teatre de la Llar del Jubilat i la primera funció del qual, el dissabte 24 de febrer, serà l’obra “La Maria no té por” de la companyia Disparatario, basada en el llibre de Francesc Gisbert i Dani Miquel.\nDe març a maig, es podrà disfrutar també de les obres, “Peer Gynt” de la companyia De soprano i arpa, “Pedra a Pedra” de Teatre de l’Home Dibuixat i “Les aventures d’Aladí” de la Tourné Teatro.\nLa regidora de Promoció Cultural, Empar Llàcer, ha volgut destacar que esta programació, inclosa en el Circuit Teatral de l’Institut Valencià de Cultura, “presenta una oferta artística variada i de qualitat per a tots els públics que estem convençuts no defraudarà a l’espectador”.


Els millors 50 llocs de Barcelona per anar amb la família\nFoto: shutterstockNens i nenes a Barcelona\nParcs, cafeteries, museus, teatres, llibreries i molts més llocs de Barcelona per passar grans moments en família!\nUs donem un ventall de possibilitats perquè no us quedi temps per avorrir-vos. 50 llocs perquè hi porteu els nens a veure teatre, a llegir, a concerts, a veure una pel·lícula, o a fer tallers. Opcions per a tota mena de famílies i butxaques perquè passeu un temps junts de qualitat. Si voleu, a més, estar al dia de totes les coses que podreu fer amb la canalla a la ciutat, no deixeu de visitar la secció Nens de Time Out, on també trobareu altres idees genials pensades especialment per als més petits de casa.\nNO T'HO PERDIS: Les 50 millors pel·lícules per veure en família.\n1. I tu, com em veus?\nGràcia Fins al 1 de jul. de 2022\nCom es veu el món des dels ulls d'un infant? L'espai Culturista Sendak acull 'I tu, com em veus?', una exposició de grans artistes de la il·lustració de llibres per a la infància. La mostra, que és gratuïta, pretén descobrir la infància a través de la mirada d'il·lustradores tan reconegudes com Jutta Bauer, Britta Teckentrup, Ester Garcia, Rocío Araya, It's Raining Elephants, Manon Gauthier i Alicia Varela.\nA més, hi haurà tallers dirigits per algunes de les il·lustradores al llarg de les setmanes que dura l'exposició. La inauguració és el 19 de maig a les 18 h, a càrrec de la comissària Marta Ardite amb la participació de l'artista convidada Manon Gauthier. Es pot reservar plaça aquí.\nL'endemà de la presentació de la mostra, Manon Gauthier realitzarà el taller 'Crea el teu personatge' per a nens i nenes de 5 a 12 anys. L'artista canadenca us ensenyarà a crear personatges amb materials quotidians. El taller té un preu de 9 € i us podeu inscriure en la seva pàgina web.\nEl dia 27 de maig, la il·lustradora Jutta Bauer visitarà l'espai de l'exposició. Per les noves actualitzacions podeu consultar la web de l'espai Culturista Sendak!\n2. Weekend Finestrelles\nFins al 27 d’ag. de 2022\nFinestrelles Shopping center organitza, a partir del 7 de maig i fins a finals d'agost, la primera edició de ‘Weekends Finestrelles’. Les tardes de divendres i dissabtes el centre comercial proposa activitats gratuïtes per a tots els públics: nits de cinema a l'aire lliure -amb una extensa cartellera de pel·lícules-, animacions infantils, jocs gegants, jocs de fusta, caricaturistes, mags i grups de música itinerants per tot el centre. El centre comercial també organitzarà dues passarel·les de gossos que necessiten adopció.\nEl 7 de maig tindrà lloc el tret de sortida del ‘Weekends Finestrelles’ amb una activitat de globoflèxia per omplir el centre de figuretes de globus. De 18.30 i a les 19.30 h, Txabi Franquesa farà els seus monòlegs a la plaça central de Finestrelles. També hi haurà una exposició de grafitis en directe, on un grafiter plasmarà el seu art en un dels locals del centre. A les 21.15 h, es projectarà la primera sessió de cinema a l’aire lliure amb la pel·lícula Spider Man – No way Home.\n3. Jump Yard\nArriba a Barcelona el parc d'activitats 'indoor' més gran de tota la ciutat. El divendres 25 de febrer s'inaugurarà aquest recinte anomenat Jump Yard, que consta de 3.500 metres quadrats amb diferents instal·lacions pensades per jugar, divertir-se i passar-ho bé. Si sempre has volgut saber què se sent en volar, fer salt de trampolí o caminar per la paret, aquest lloc està fet per a tu.\n4. Barcelona Bosc Urbà\nFeu esport i poseu a prova la vostra adrenalina en aquest parc sense sortir de Barcelona, al Parc del Fòrum. Llanceu-vos amb tirolina, creueu d'un cantó a un altre amb lianes, feu ponting, camineu per troncs situats a 9 metres d'altura... Atreuviu-vos amb les més de 50 atraccions, de diferents nivells, per a grans i petits.\n5. L'Autèntica Teatre\nOh, uh, ah, ei! Terra, Aire, Foc, Aigua és un dels espectacles que inaugura la temporada a l’Autèntica. Una instal·lació audiovisual amb discoteca dirigida a infants a partir d’un any que revitalitza l’experiència col·lectiva a través d’un viatge pels quatre elements: l’aire, el foc, l’aigua i la terra.\nDel 22 al 24 d'octubre. Dv. a les 17 h i a les 18 h, ds. a les 11 h, a les 12 h i a les 17 h i dg. a les 11 h i a les 12 h.\nA Sendak els agrada dir que són "allà on viuen els llibres", en homenatge al cèlebre títol de l'il·lustrador i escriptor Maurice Sendak. Van obrir portes el desembre de 2017 i són especialistes en llibres infantils i juvenils, per a lectors i lectores dels 0 als 18 anys. Al seu catàleg hi ha llibres per a pre lectors, àlbum il·lustrat, llibres joc i narrativa, un petit espai de jocs que estimulen la conversa, a més d'un apartat per a adults. També ofereixen activitats periòdiques com els clubs de lectura, però aquest estiu, el gran reclam seran les activitats i tallers que fan de fotografia, il·lustració i contes!\n7. Galeries Maldà\n8. La Puntual\nEn aquest espai escènic del Born, us endinsareu al món dels putxinel·lis, els titelles i les ombres xineses. El nom és un homenatge a Santiago Rusiñol que va escriure 'L’Auca del Senyor Esteve', una obra clàssica del teatre costumista, l'acció de la qual es desenvolupa en una casa de vetes-i-fils del barri de la Ribera anomenada La Puntual.\nAquest setembre, hi ha tres espectacles nous:\nPIPA, el titella meravella amb Néstor Navarro dona el tret de sortida a la temporada. Del 3 al 5 de setembre, dv. i ds. a les 18 h i dg. a les 17 h.\nRutines, una successió de números de manipulació d'alguns dels personatges més embemàtics del repertori dels titelles en mans de l'Eugenio Navarro. Del 10 al 12 de setembre.\nL'adaptació del conte popular En Patufet a càrrec de la Companyia La Petita Brownie. Del 17 al 26 de setembre.\n9. Gràcia Autèntica\nUn recorregut històric, divertit i cultural per quatre places de La Vila, dirigit a infants a partir de sis anys i a les seves famílies, que convida a descobrir l’univers gracienc. Aquesta proposta neix d’una experiència amb el taller d’història de Gràcia.\nOrganitzat per l'Autèntica Teatre, es fa els dissabtes i diumenges a les 11.30 h i a les 12.30 h.\nEl Parc d’Atraccions del Tibidabo es troba al cim de la muntanya més alta de Collserola, amb vistes panoràmiques de tota la ciutat. Entre les atraccions clàssiques hi trobareu el Miramiralls, el Talaia o l’avió. Però si voleu emocions més fortes proveu la roda panoràmica. Arribar al parc amb el Tramvia Blau i el funicular forma part de la diversió. Un bon lloc per passar-s'ho bé i de pas, conèixer una mica la ciutat amb vistes d'ocell.\nFoto: Lock- Clok\n11. Escape rooms i altres jocs a l'aire lliure a Barcelona\nBarcelona és d’aquelles ciutats tan addictives que per molt que vulguis mai t’en pots escapar del tot: sempre hi queden coses per descobrir. A més, les activitats a l'aire lliure s'han convertit en la joia de la corona i si es poden fer a prop de casa, respectant les possibles restriccions, encara millor. Per això trobem iniciatives, com les sales d’escape room, que s'han reinventat i ja és possible trobar alguns d'aquests jocs per posar a prova el nostre enginy que tenen lloc a l'exterior. Hem fet una llista amb escape rooms que es fan a l'aire lliure, pels carrers de Barcelona, i altres activitats amb esperit lúdic amb les quals podreu redescobrir la ciutat amb un altre punt de vista.\nCada setmana la Filmoteca ofereix dues sessions específicament adreçades als infants i les seves famílies: l'excusa perfecte per descobrir el cinema i la il·lusió de les pel·lícules amb valor pedagògic i cinematogràfic. A més, amb el carnet FilmoXica, gratuït i que s'obté a les taquilles, els menors de 12 anys i els seus acompanyants tindran molts avantatges!\nFoto: El Flako Barcelona\n13. El Flako\nEl paradís dels cereals existeix i és El Flako, un lloc on podrien esmorzar, dinar i benerar cereals de tants que n'hi ha. Combinats amb gelats, pancakes i milshakes, és el lloc perfecte per un dia que tinguin gana i vulguin gaudir de la versió més sofisticada dels seus esmorzars. Un d'aquells llocs on abans de menjar, s'ha de fer una foto!\n14. Parc de la Pegaso\nÉs el monstre de l’ombra de Stranger things? Ho sembla, però no. És un pop gegant i és el protagonista de l'espai de jocs del Parc de la Pegaso, a la Sagrera. Un pop metàl·lic amb tentacles que són tobogans i un cap amb cordes i passarel·les per on els nens poden grimpar i lliscar. L’espai forma part del Pla del joc a l’espai públic que va engegar l’Ajuntament per millorar l’estona d’esbarjo de la canalla i estimular una activitat lúdica diferent. A més d’aquest imponent pop, hi ha més elements segons les edats dels nens, com una zona tova, un petit llit elàstic, gronxadors niu i passarel·les, tot amb reminiscències del món marí.\n15. Telefèric de Montjuïc\nUna experiència per viure i veure les millors vistes de Barcelona! La ciutat als vostres peus durant 750 metres de recorregut per veure els llocs més emblemàtics a vista d'ocell. Una experiència que us farà sentir en un núvol!\nSi al vostre fill o filla li agraden les ciències naturals, una visita al CosmoCaixa li encantarà. Amb altres amics i guiat per monitors especialitzats podran tocar animals al Toca Toca, experimentar amb els elements al Clik i descobrir l’espai al Planetari. Perfecte per començar a conèixer la ciència de primera mà.\nEl 1990 va arrencar el projecte Sant Andreu Teatre, més conegut com a SAT! Situat al carrer Neopàtria, a Sant Andreu, i que des del 2012 es va especialitzar en programació familiar de teatre i dansa. Un lloc genial per veure contes clàssics o versions renovades i modernes amb els petits de casa.\n18. Museu de la Xocolata\nSigueu llaminers o no, el Museu de la Xocolata mereix una estona del vostre temps. Està ple d'escultures de xocolata fetes pels mestres pastissers de la ciutat: des de la Casa Batlló de Gaudí fins als personatges de l'última pel·lícula de Pixar o dels clàssics de Disney. Els documents audiovisuals i els ordinadors tàctils expliquen d'una manera divertida la història del cacau, des dels seus orígens fins a la seva arribada a Europa. Reserveu amb antelació si vols fer un dels cursos per aprendre a fer figures de xocolata i postres delicioses: sovint s'acaben les places.\nDissenyat per Puig i Cadafalch per a l'Exposició de 1929, el Poble Espanyol ofereix cada cap de setmana i durant les vacances escolars tot tipus d'activitats infantils (generalment de 6 a 18 anys), com ara tallers per aprendre a fer pa, d'artesania (cistelleria, cuir, vidre pintat, esmalt al foc) i tallers agrícoles. Aquest estiu està ple d'activitats!\nFoto: The indoor Jumping Club\n20. The indoor Jumping Club\nMés de 40 llits elàstics, rocòdrom, jocs interactius i una piscina de cubs semblen tots els elements que necessites per una bona tarda! Un espai pensat perquè els més petits (de 0 a 8 anys) puguin gaudir d'una bona estona acompanyat de l'adult que el pot supervisar i motivar tota l'estona! A més a més, hi ha una zona exclusiva per a nens i nenes de 0 a 2 anys. Tots els elements per passar una estona d'aventura!\n21. Parc de l'Oreneta\nEl Parc del Castell de l'Oreneta és un gran espai forestal que es converteix en un lloc de connexió amb la serra de Collserola, l'accés al bosc que penetra la ciutat. Va obrir-se al públic l'any, 1978 i conserva quasi intacta la vegetació primigènia del tipus mediterrani, amb espècies molt característiques de la serra de Barcelona. Però el gran reclam és el trenet a escala de vapor que fa viatges pel parc. La canalla també té espai per córrer, grimpar i un espai de joc ben equipat.\n22. Jardí Botànic\nEl Jardí Botànic construït per als Jocs Olímpics, a la muntanya de Montjuïc, entre el castell i l’Estadi Olímpic Lluís Companys, té 14 hectàrees per recórrer i la seva forma recorda la d'un gran amfiteatre. Un lloc interessant i didàctic que preserva les col·leccions de plantes mediterrànies de tot el món i té unes magnífiques vistes sobre el delta del Llobregat, l’Anella Olímpica i part de l'àrea metropolitana de Barcelona. Genial pels nens mogudets que us facin patir dins del museu! A més, organitzen moltes activitats i jocs per descobrir les col·leccions de plantes.\n23. Museu Blau\nEl Museu Blau, que és part del Museu de Ciències Naturals de la ciutat, dóna la benvinguda als seus visitants amb l’esquelet d’una balena que va varar a la platja de Llançà el 1862. Podeu apuntar els nens (de 0 a 6 anys) al Niu de Ciència, un espai de descoberta de la ciència a través del joc. Ah, i no us perdeu els súper tobogans que trobareu una mica més endavant, en direcció a la platja!\n24. Jardins de Joan Brossa\nEls Jardins de Joan Brossa són un bon lloc per anar-hi amb criatures. A la muntanya de Montjuïc, aquests jardins disposen d'una esplanada amb bomba d'aigua, perfecte per refrescar-se a l'estiu o jugar com si fóssiu al salvatge Oest durant tot l'any. A més hi ha 'coixins musicals' que cada cop que es trepitgen emeten sons. Per als més menuts, hi ha dues estructures de fusta: un orgue i un balancí-teclat que permeten experimentar amb els sorolls. I pels que els agradi enfilar-se podran jugar en un circuit de cordes i llançar-se per una tirolina!\nA la Fundació Joan Miró fan activitats infantils enfocades a l'art. Tallers de pintura, arquitectura i altres arts plàstiques. Les activitats permeten els nens desenvolupar la seva creativitat i conéixer l'obra de Joan Miró. També s'hi programen espectacles familiars i visites comentades.\n26. Biblioteca Xavier Benguerel\nBiblioteques, arxius i fundacions\nLa sala infantil de la Biblioteca Xavier Benguerel és similar a la d’altres biblioteques de la ciutat, però allà, en un magatzem i a part de la zona d’adults, atresoren un fons documental de literatura infantil de 40.000 exemplars des de finals del segle XIX fins ara. El solen consultar investigadors i mestres, però sota petició, podeu demanar consultar-los i veure amb els vostres fills, per exemple, un exemplar de la Caputxeta vermella dels anys 30. Hi ha llibres de mil temàtiques i en un munt d’idiomes, que també exposen en vitrines. Són peces úniques!\nGaletes, pastissos, xocolatines i bombons que potser us fan excedir els límits convenients de golafreria. El Demasié Café està ple de butaques i sofàs còmodes i disposa de prou espai perquè us pugueu bellugar amb cotxets sense problemes. A més, els grans lavabos també estan pensats per a mares i pares que vénen amb petits terratrèmols. Un cafè entranyable i acollidor per passar-hi la tarda a gust.\n28. Luz de Lula\n29. El Lliure dels nens\nEl Teatre Lliure de Montjuïc compta amb programació infantil en totes les temporades que bateja amb el nom 'El Lliure dels nens'. En concret són tres espectacles per a nens de 0 a 12 anys que varien en funció de l'any. Hi ha propostes per als més menuts, de nens de 0 a 5 anys i per a més grans, de 6 a 12 anys. Cada obra està adaptada per a una franja d'edat concreta. Perfecte per començar a aficionar-se al teatre!\n© Chocolatería La Nena\n30. La Nena\nUn lloc genial per embrutar-se els morros gaudint de xocolata de la bona. La Nena és un dels pocs llocs de Barcelona que elabora la xocolata amb llet fresca, que serveixen en tasses grosses fins a dir prou. A més, manté l'estil d'una granja clàssica: rajola de ceràmica, taules de marbre i una barra plena de perdicions llamineres, com ara pastissos casolans fets amb sucre moreno, croissants, ensaïmades i galetes per acompanyar la xocolata.\n31. Granja Petitbo\nEl que a principis de segle havia estat una vaqueria s'ha convertit en un espai diàfan d'aires nòrdics on se serveixen suggeridors pastissos casolans, sucs, entrepans amb bona matèria i receptes amb ous remenats. Els caps de setmana el Petitbo s'omple de famílies i cotxets per fer-hi el 'brunch'.\nLa llibreria Al·lots, situada ben a prop de la plaça de Letamendi, s'ha convertit en un espai de referència per als lectors més petits. Hi trobareu una bona selecció de clàssics i novetats per als lectors que comencen i podreu demanar recomanacions als llibreters. Organitzen clubs de lectura 'min' amb 'Baby-Books' per a nens de 0 a 3 anys.\n33. ¡¿Y el gato?!\nEls avis del Fede i la Carla han marxat de viatge i els hi han deixat el gat al seu càrrec. És un animaló entremaliat a qui li agrada fer la seva, però sempre acaba tornant a casa. Tanmateix, els avis estan a punt d’arribar a casa i el gat no apareix! La vostra missió és ajudar aquests dos germans a trobar l’animal, una aventura que us portarà a mons desconeguts fins ara! Aquest és l’argument de '¡¿Y el gato!?', el nou escape room infantil d’Emotion. Està pensat per a nens i nenes de 8 a 14 anys i hi ha la possibilitat de jugar en català, castellà i anglès.\n34. Ateneu Popular 9Barris\nL'Ateneu Popular 9barris, a banda de la seva gran tasca social, està especialitzat en circ, tant infantil com per a adults. A través de l'escola infantil de circ, els nens podran aprendre malabars, trapezi i moltes altres tècniques amb grups reduïts de 6 a 9 alumnes i distribuïts per grups d'edat.\n35. Jove Teatre Regina\nAmb una bateria d'estrenes a l'esquena, el Jove Teatre Regina és una de les sales amb programació infantil i juvenil més estable i veterana de la ciutat. Capitanejada per la companyia La Trepa, aquí trobareu obres per a totes les edats amb èxits consolidats que ja van pel 50è muntatge com 'Rateta i si escombres l'escaleta?'\nAquesta antiga fàbrica tèxtil va ser dissenyada per Puig i Cadafalch i és una de les obres mestres del Modernisme i també un gran aliat de l'oci familiar, ja que setmanalment programa un munt d'activitats per als més petits com tallers, visites guiades a les exposicions fetes a la seva mida i el cicle de cinema Petits cinèfils.\n© Clara Vallvé\n37. Sala Beckett\nFundada el 1989 per José Sanchis Sinisterra al carrer Alegre de Dalt de Gràcia, l'ara Obrador Internacional de Dramatúrgia gaudeix d'una segona vida a Poblenou. I des de finals del 2018 han començat a programar espectacles familiars que respecten els principis que segueixen en les obres per a adults: ser obres contemporànies, amb un cert risc i no comercials, i també pensades per als pares "volem que els qui acompanyen els nens també s'ho passin bé", asseguren.\n38. Galeries Maldà\nSón les galeries de botigues més cèntriques de la ciutat. A 50 metres de la Rambla, Galeries Maldà es compon d'una quarantena de locals dedicats a roba, decoració i productes de marxandatge. Té les primeres botigues d'Espanya només dedicades a productes de la sèrie manga 'Bola de Drac' (Kame-Hame Shop), una altra especialitzada en 'Harry Potter' (Carreró de Muggles), la dedicada al món 'Pokemon' (Poketienda), entre altres frikades que segur que criden l'atenció de grans i petits.\nUn clàssic que mai falla. L'Aquàrium compta amb 35 aquaris, 11.000 exemplars de 450 espècies diferents i un túnel submarí de 80 metres que permet veure els taurons i els peixos manta de molt a prop! Ah, i podreu recorre l'oceanari des de sota i creure per uns moments que sou a les profunditats del mar Mediterrani.\nFoto: Yenly García\n40. Cocoa Barcelona\nCocoa no és una cafeteria 'kids- friendly', sinó que està pensada totalment per als petits i perquè la família s’ho passi bé. Ofereix menjar saludable i saborós, tracte proper i una agenda d’activitats artístiques i creatives per a la canalla de totes les edats, fins i tot per als nadons; algunes d’elles en anglès. Fan festes d’aniversari gairebé a mida, només heu de decidir la decoració, el menú i les activitats!\n41. Ludoteca del Parc de la Ciutadella\nLaLudo és un espai familiar que promou la sostenibilitat i el joc lliure. Està pensat per a infants de 0 a 5 anys –sempre acompanyats–, i amb educadores que guien la jornada, tot i que el joc és força espontani. Tenen un hort –surten a veure quins bitxets hi viuen–, instruments musicals, circuit de troncs i un espai de psicomotricitat. És una alternativa per a les famílies que no volen escolaritzar els fills fins als 3 anys i a la tarda es parla molt anglès, ja que hi van famílies del nord d’Europa, on aquest tipus d’educació és molt popular.\n42. A córrer!\nEls parcs de Barcelona són una gran opció per anar-hi amb nens i, sens dubte, la més econòmica. Podeu fer-hi pícnics, deixar que corrin sense por als cotxes o simplement gaudir en família dels espais verds. Barcelona és plena de parcs ideals per anar-hi amb nens: el Parc de la Creueta del Coll, que disposa d'un gran estany, que a l’estiu funciona com a piscina pública (de poca profunditat) i en una petita esplanada amb taules, bancs, una font i vistes de Barcelona. També mereixen una visita els de Vil·la Amèlia, el Turó Park i el Parc de l’Oreneta.\nAl juliol del 2019, Londji va obrir botiga a Ciutat Vella per mostrar al món totes les joguines del seu univers. És un lloc on podreu tocar, remenar i emportarvos alguna de les 300 joguines que hi tenen, dels 3 als 103 anys –reivindiquen el dret a jugar sense discriminació per edat–, respectuoses amb el medi ambient –molta fusta i cada cop menys plàstic–, segures i imaginatives. Hi trobareu jocs de taula, puzles, calcomanies, microgames, titelles, jocs òptics i jocs tradicionals que han modernitzat.\n44. La Central\nMalgrat els seus inicis com a llibreria especialitzada en Humanitats el 1996, La Central Humanitats el 1996, La Central ha esdevingut un dels espais de referènciaha esdevingut un dels espais de referència entre lectors, autors i editorials, també de llibre infantil: tant a la del carrer Mallorca com a la llibreria del Raval hi ha un espai que mereix una parada si teniu criatures. A més de petits jocs, aquí trobareu el llibre indestructible, aquell que resistirà intacte a mossegades i estrebades.\nSembla que surti de la imaginació de Lewis Carroll però és ben real. El Pudding és l'espai que va obrir una francesa establerta a Barcelona, pensat per passar-hi la tarda amb criatures. Els pares poden prendre un caputxino amb un tall de pastís o un entrepà mentre els nens es distreuen amb els llibres, jocs, pissarres i iPads que estan a la seva disposició.\nFoto: Professional Dj Kids\n46. Professional Dj Kids\nProfessional Dj Kids és una escola de Dj i producció musical per a nens i joves, tot i que també fan algunes classes particulars per a adults. És un espai on els nens poden experimentar i desenvolupar projectes musicals i audiovisuals que no es limita només a les hores de classe, també es relacionen amb els professionals i membres del col·lectiu Pioneer Dj Kids, així que l'accés a l'escena musical de la ciutat és una realitat.\n47. Centre Cívic El Sortidor\nEn aquest Centre Cívic, situat a la Plaça del Sortidor, al cor del Poble-sec, sempre hi trobareu activitats programades per als petits. Des d'obres de teatre, tallers, contacontes, titelles, carnestoltes i moltes activitats més! Per veure un espectacle en família a preus molt raonable!\n48. Casa Anita\nUn espai dedicat a infants i joves on es pot demanar consell a la llibretera, parar l’orella a les recomanacions que fa a la resta de clients o anar per lliure i remenar per seccions. Hi ha l’espai de tapa dura, per als que encara no saben llegir; el de contes populars i rondallística, al costat d’una petita selecció per a adults; i l’espai de narrativa, música, teatre, poesia i artistes, encarats a la secció de pedagogia, joc i llibres que parlen de llibres. Però la nineta dels ulls de Casa Anita són els àlbums il·lustrats, que esperen el seu torn per ser oberts, endreçats dins de caixes de vi.\n49. Les primeres pel·lis\nEvidentment no ens podíem deixar els cinemes. A més del circuit comercial, també trobareu una bon grapat de cines que programen especialment per als més petits, com el Maldà, el Girona, el Verdi kids i a la Filmoteca. I si no voleu sortir de casa, aquestes pel·lis que podeu veure a Netflix són perfectes per veure en família.\n50. Descobrir l'art en família\nBarcelona té molta oferta cultural i els museus són una bona manera de fer-ne un tastet. El MNAC, el MACBA i el CaixaForum són bons llocs perquè els petits facin els primers contactes amb l'art. Us podeu apuntar a visites guiades, a tallers per a nens o simplement anar a passar-hi una estona en família envoltats d'obres de grans pintors.


Heu plorat? - Pàgina 2 - harrypottercat.cat\nEntrada Autor: neus_snitch » dj. oct. 25, 2007 6:46 pm\nMoltíssim... Que recorde ara: Amb Hedwig, amb el cementeri, quan se li apareixen a Harry els pares, Llopin i Sirius, amb Dobby -moltíssim- , quan s'explica tot el lio d'Snape i també quan parla amb Dumbledore...\nAixò sí, el moment més trist va ser en tancar el llibre, quan el vaig acabar. Era tardíssim, i em sentia fatal, com si se n'haguera anat un amic de la infància per sempre. Em vaig sentir tan sola en eixe moment, ja veus tu, per un llibre... Però no vaig poder contindre'm i vaig estar uns 20 minuts sens fer altra cosa que plorar. No estic molt acabada, jo.\nEntrada Autor: aurea » dj. oct. 25, 2007 10:38 pm\nCrec que ningú l'ha mencionada, però tota l'història d'Ariana em va semblar tristíssima, pareixerà un tonteria, però... La mort de Lupin i Tonks , casi no apareix, i em va fer plorar, Fred, joo, Dobby :(\nPerò sobretot el conjunt final, quan ja et dones compte del munt de gent que l'ha palmat , de la destrossa que s'ha fet, tot el final contat amb un tò trist...A mi em va poder =[\nJo també vaig plorar moltíssim T.T\nEntrada Autor: Salazar_Slytherin » dv. nov. 02, 2007 5:27 pm\nJo no vaig plorar pero va haver moments que tela...\ncrec aixó, es de les coses mes tristes que he llegit mai, es el punt del llibre on mes tristesa vaig sentir:\nQuan vaig llegir que el Fred estava mort, després de la explosió no ho asimilave, vaig tenir que llegir-ho tres o cuatre cops per veure si ho havia agafat be...\nI per cert, no se vosaltres, pero lo del Creevey hem va impactar molt, evidentment no es un personatje prou important, pero si os ho pareu a pensar, es mol cruel.\nCrec que la Rowlling es mol cruel, no li fa por matar personatjes i aixó la fa millor escriptora.\nEviteu posar dos missatges seguits, editeu.\nRe: Heu plorat?\nEntrada Autor: Reusenca » ds. març 15, 2008 4:23 pm\nHe plorat i molt, mai m'havia passat amb un llibre però amb aquest...\nL'escena Dumbledore-Snape, no he arribat a plorar, però m'ha faltat poc.\nHe plorat a l'escena on en Harry es dirigeix a trobar en Voldemort i apareixen en James, la Lily, en Sírius i en Remus, mare meva quin fart de plorar m'he fet aquí, no podia parar.\nDesprés quan en HArry, Ron i Hermione al final estan al despaxt del director i en HArry PArla amb en Dumbledore.\nI per últim a l'epíleg quan en Harry Parla amb el seu fill Albus sobre la residència on anirà.\nI que jo recordi cap més...\nEntrada Autor: clara_cat » ds. març 15, 2008 6:47 pm\nQuan me'l vaig llegir amb anglès vaig plorar com una magdalena i hi havien trossos que em vaig haver de llegir més d'un cop per assegurar-me que ho havia entès bé com la mort del fred( no ho vaig poder suportar vaig gastar 1 paquet de kleenex!) amb català no e plorat però crec que ha estat pitjor perquè m'he deprimit. En general he plorat un munt per també he rigut molt.\nEm va agradar més amb anglès i a d'altre gent també.\nEntrada Autor: kity-weasley » ds. març 15, 2008 11:03 pm\nAmb la Hedwig, en Dobby, en Fred, l'Ariadna i sobretot l'Snape\nEn va saber molt de greu la mort d'en Llopin i la Tonks... pobre Teddy\nEm sembla que vaig plorar amb tots els morts, fins i tot amb l'ull foll...\nAra, amb el que vaig plorar mes va ser amb la história del princep\nEntrada Autor: Pau_55 » dg. març 16, 2008 11:49 am\nno vaig arrivar a plorar pero hi havia troços que donaven per a plorar com\nla mort d'en Dobby, l'historia d'en Dumbledore i sobretot la de l'Snape.\nPero el que em va sabre mes greu del mon de Harry Potter va ser la mort d'en dumbledore al llibre anterior.\nEntrada Autor: pol33 » dg. març 16, 2008 3:42 pm\nNo em van caure llàgrimes en les escenes on es morien el Dobby, el Fred, l'Snape... encara que em notés que casi que em poso a plorar. Potser l'escena que em va emocionar més i nosé perquè va ser la que el Harry Potter va a buscar el Voldemort al Bosc Prohibit i l'acompanyen els seus pares, el Sírius... No sé perquè va ser la part del llibre que em va emocionar més en el sentit de plorar, ja que no es moria ningú; potser era perquè el Harry recordava les morts i jo estava impacient per saber que passaria...!\nPotser sóc un pél raro!\nEntrada Autor: Enllunada16 » dg. març 16, 2008 3:46 pm\nMira,quan la Hedwig mor no,però quan la fa explotar amb la resta de la moto va ser..\nAmb el Fred molt,i quan diu que veu al Llopin i a la Tonks pàlids,com si estiguesin dormin també..\nI quan més més va ser quan li diu el harry a la seva mare,no et moguis del meu costat...allò em va matar xD\nPerò també amb la història del príncep...\nTé molts punts tristos aquest llibre,però n'hi ha uns quants de divertits també xD\nEntrada Autor: roni » dl. març 17, 2008 12:43 am\nNo vaig plorar per coses com quan maten gent al primer capítol... (sí, hi han dos morts xDDD), però si que vaig plorar amb la mort de la hedwig... No podia amb allò... I amb la del Fred... Em va deixar tant glaçat... I per descomptat em va matar que matés gent rollo Remus o Tonks i ni es dignés a posar com passava... Crec que allí plorava de ràbia xD Bé... en resum, que vaig plorar molts cops xD\nPerò crec... que el que més llàstima de tot em va fer... és que és l'últim i que després d'això ja no hi haurà res més del Harry, el Ron i la Hermione... Buff... esque aquests llibres han fet tant... (OOO) ^^ XD\nEntrada Autor: george_(fred) » dl. març 17, 2008 10:36 am\nNo vaig plorar però crec que si ho hagués fet m'hagués sentit millor perquè hi ha alguns moments que et fan passar-ho molt malament com a la mort de l'Snape o la del Fred. Un dels que més em va emocionar va ser quan surt el Ted a l'andana del tren, va ser com una espècie de Harry del futur...\nEntrada Autor: ivi_potter » dl. març 17, 2008 2:26 pm\nPer a mi, el moment més trist va ser quan em vaig adonar que ja l'havia acabat, i em vaig adonar que mai una saga de llibres em podria agradar i emocionar tant com Harry Potter. En aquell moment vaig sentir que s'acabava i em va invair una pena que buff...\nAmb el llibre si que hi va haver trossos que s'em queien les llàrgimes però també hi va haver trossos que vaig riure a carcajades\nEntrada Autor: kity-weasley » dl. març 17, 2008 3:19 pm\nivi_potter ha escrit: Per a mi, el moment més trist va ser quan em vaig adonar que ja l'havia acabat, i em vaig adonar que mai una saga de llibres em podria agradar i emocionar tant com Harry Potter. En aquell moment vaig sentir que s'acabava i em va invair una pena que buff...\nA mi també em va fer molta pena que s'acabés la saga... vaig començar a llegir els 4 primers llibres de Harry Potter amb 11 anyets, el 5e amb 15, el 6e amb 16 i el 7e amb 17...\nse que sonarà molt cursi, pero d'alguna manera he crescut amb ell i em va fer molta pena que s'acabés . Per altra vanda, pero, si sortis un 8e llibre em sembla que no me'l llegiria.\nEntrada Autor: Lord Batermatec » dc. març 19, 2008 7:54 pm\nA mi només aquest, el 7è, m'ha fet plorar. Amb el Dumbledore ho vaig intentar (vull dir que veia que realment la cosa era plorar, i molt), però no ho vaig aconseguir...\nM'he remirat aquest tema del fòrum i em sembla que tothom parlava de plorar de pena. Jo vaig plorar d'emoció. Amb el petó de l'Hermione i el Ron. Feia segles que esperava que passés!!! Vaig sentir un no-se-què que....buffff!\nTambé vaig deixar anar alguna llàgrima per en Fred i per l'ambient que es respira just després de que en Voldemort es mori.\nEntrada Autor: ginny_weasley_potter » ds. març 22, 2008 11:49 am\nSi!!! 3 o 4 vegades!!\n1.Amb la Hedwig (no va ser gaire po em va caure la llagrimeta!)\n2.Kuan en Harry se'n va cap al bosc i li apareixen la Lily, en James, en Sirius...i els hi demana k si fa mal morir.\n3.Kuan en Fred... i en ron, en george i tota la seva familia ploren al seu voltant\n4.kuan la tonks i en Llopin moren poc després de tenir la criatura\n5. Kuan en Harry llegeix la inscripció k hi ha a la tomba dels seus pares...\nJa se k soc ploranera po... no hi puc fer re!


El Calaix de Sastre: de maig 2009\nPosted by Andrea Kruithof on 22:41 in imatges\nRenaixerem de les cendres.\nPerquè la vida és color.\nPosted by Andrea Kruithof on 21:55 in narratiu\nHui vull fer un cant a la vida. Per aquella gent que, després de tants i tants anys de lluita, d'una lluita contra corrent no ha llençat la tovallola. Perquè amb el seu esforç, eixe somriure com a principal arma quan la sort pareix haver-te donat l'esquena, em fan creure de nou en la vida. Com no ho havia en molt de temps.\nT'admire, saps? Per com t'aferres a la vida. Per com renyes a la gent que no et va anar a visitar, per passejar-te pel pla amb el teu fill en cadira de rodes.\nPer seguir endavant, després de tants i tants anys.\nPer tu, Isa, hui un cant a la vida. Perquè de nou li has plantat cara a la mort. I hui, has sigut tu qui ha guanyat.\nPosted by Andrea Kruithof on 23:28 in narratiu\nRiure per riure,\npensar en no plorar.\nencara que el món explote,\nni un pas.\nEn la teua boca,\nen la meua,\nAl buit dels teus ulls\nToca seguir caminant\nentre les perdres\nUna simple rallada...\nPosted by Andrea Kruithof on 22:22 in sobre mi\nÉs possible que m'equivoque. És l'única certesa que tinc. Tal com deia Descartes ( eixe filòsof que m'obligaren a estudiar en batxillerat ), l'única cosa que ens fa saber de la nostra existència és el fet de dubtar.\nDoncs bé, dec ser molt tangible últimament perquè no hi ha cosa que no em qüestione. A l'igual que eixes crisis cícliques que impregnen el nostre sistema capitalista, estic en contínua (de)construcció. I estic cansada. "L'autoconstrucció del jo" ( quin profit m'ha fet la classe de sociologia ^^), eixe continu anàlisi, eixa descarnada reflexió m'està desfent el cervell. I si a pensar sense descans li sumem una inevitable tendència al dramatisme anem servits...\nPregunta oberta a un públic pràcticament inexistent : com puc desenxufar-me???


La Casa d'Andalusia estudia no organitzar la Feria de Abril l'any vinent si no té subvencions institucionals\nAquest any el 60% de casetes pertanyeran a entitats o associacions sense ànim de lucre i el 40% a bars i discoteques\nEl president de la Casa d'Andalusia a Balears, Pedro Anaya, ha afirmat avui que l'associació estudia la possibilitat de no organitzar l'any que ve la Feria de Abril de Palma si no té subvencions institucionals, ja que, segons va subratllar, els costos d'organització de l'esdeveniment "són elevadíssims" i la falta d'ajudes de les administracions fan que la direcció "estigui un poc amarrada" a l'hora d'organitzar-la.\nEn declaracions a Europa Press, Anaya va recalcar que la Fira d'Andalusia a Palma té la dificultat de no tenir subvencions institucionals, cosa que segons va assenyalar, no ocorre amb altres com la Fira que se celebra a Barcelona, que està finançada per la Generalitat, l'Ajuntament de Barcelona i la Diputació provincial.\n"Aquest any serà més complicat perquè cal treure recursos d'on no n'hi ha" va sostenir, i alhora va apuntar que la falta de pressupost complica la intenció de crear una fira en la qual la majoria de les casetes siguin d'entitats sense ànim de lucre o d'associacions.\nD'altra banda, el president de la casa regional va subratllar que aquest any es fixaran 30 casetes i va destacar que s'intentarà equilibrar el nombre de les promogudes per empreses privades i les que són organitzades per entitats, destacant que seran un 60 per cent les organitzades per associacions i un 40% les que pertanyin a bars o discoteques de la capital.\n"No volem que sigui una fira lucrativa, sinó sense ànim de lucre" va sostenir Anaya, qui va recalcar que els inconvenients per a aquest any són els pocs recursos econòmics. "És un any en el qual serà complicat treure recursos d'on no n'hi ha" va manifestar.\nSobre les peticions de llicència per a l'explotació de les casetes, Anaya va manifestar que s'han enregistrat més de 40 sol·licituds per les 30 casetes que hi ha, i alhora va manifestar el seu desig que l'any que ve l'Ajuntament de Palma reflecteixi en la seva partida pressupostària una partida per la Feria de Abril, que és la més visitada de Mallorca.


SISTEMA DE GESTIÓ DOCUMENTAL - Ajuntament d'Almussafes\nEl sistema de gestió documental de l’Ajuntament d’Almussafes es constituïx per les polítiques, recursos, ferramentes i processos integrats en la gestió administrativa general. Tots es destinen a la planificació, millora, ús, transparència, control i conservació dels documents, perseguint l’objectiu d’obtindre una gestió eficaç i eficient.\nEl sistema se subdividix en diferents fases arxivístiques (sistema d’arxius) : els arxius de gestió (fase de creació i ús documental) ; els arxius centrals i intermedis (ús i eliminació documental) ; i l’arxiu històric (ús i conservació) ; en les que s’apliquen diferents procediments tècnics:\nProcés documental: incorpora el disseny i normalització dels documents, els procediments i simplificació de tramites, i el control del flux documental.\nProcés d’identificació, classificació, descripció i arxiu, d’acord amb el Quadro de Classificació Municipal; així com la disposició dels documents per a l’accés dels usuaris: consulta, còpia i préstec.\nProcés de formació d’usuaris i coordinació amb el Sistema.\nProcés per a la conservació de documents.\nEls documents que produïx i rep l’Ajuntament s’agrupen en unitats documentals (expedients), que s’organitzen per categories (sèries) com resultat d’un mateix procediment. L’instrument que arreplega de forma senzilla i fàcil totes les relacions entre funcions i activitats municipals, és el Quadro de Classificació de Documents.\nLa Corporació i l’Alcalde aproven les directrius i normativa que regix l’actuació administrativa i les unitats administratives que produïxen la documentació; així com les propostes realitzades per la Comissió de Valoració Documental.\nSistema d’Arxius d’Almussafes\nNormes per a la valoració i conservació de documents


Nota de premsa | Barris i Crisi\nPublicat el 02/26/2014 per igopbarris\nUn estudi analitza, per primer cop, l’impacte de la crisi en l’espai urbà, i proposa estratègies per protegir els barris més vulnerables\nEs tracta del primer treball que analitza els efectes de la crisi socioeconòmica des del punt de vista territorial, per veure com ha impactat en les dinàmiques de segregació urbana a Catalunya i, en particular, als barris més desafavorits.\n• L’objectiu és preveure els escenaris de futur que se’n deriven, com també identificar els factors de resiliència que han contribuït a pal·liar-ne l’impacte als barris, per tal d’impulsar estratègies i polítiques públiques que mobilitzin recursos i afavoreixin la capacitat d’acció cívica i d’innovació social en aquestes àrees.\n• La recerca s’ha fet per a les més de 5.000 seccions censals existents a Catalunya, i inclou l’estudi de sis barris perifèrics: Ciutat Meridiana (Barcelona), Bellvitge (l’Hospitalet), Palau i Rocafonda (Mataró), Pardinyes (Lleida), Santa Eugènia i el municipi de Salt (Girona).\n• El projecte, liderat per l’Institut de Govern i Polítiques Públiques de la Universitat de Barcelona (UAB), s’emmarca dins del programa RecerCaixa, que impulsen l’Associació Catalana d’Universitats Públiques (ACUP) i l’Obra Social ”la Caixa”\nL'entrada va ser publicada el Notícies per igopbarris. Guarda l'enllaç permanent.


13.935.000€ | AUP - Rubí\nEdificis municipals abandonats o infrautilitzats a Rubí\nOpinió. Betlem Cañizar Bel, regidora de l’Alternativa d’Unitat Popular\nAl darrer Ple de l’Ajuntament, el 28 de gener, un dels temes que va centrar el debat fou l’aprovació inicial del projecte de rehabilitació del local on hi havia una antiga ferreteria, a la cantonada de la plaça de l’Ajuntament.\nEs tracta d’un local de lloguer, de 130 metres quadrats que costarà 316.000€ rehabilitar, més el lloguer. No ens han dit el cost del lloguer, però sí que sabem que la rehabilitació inclou mobiliari de luxe (taburets de 400 euros, butaques de 600€, un taulell de 2700€, etc.). El destí de l’oficina? Un espai per a la participació ciutadana en el futur pla d’ordenació urbana de la ciutat.\nEntre els partits del Ple hi ha consens que és important tenir aquesta oficina, però tant ERC com nosaltres vam fer una crítica clara i contundent a una despesa tan elevada. El vot de l’AUP, un no a aquest projecte de rehabilitació, es va transformar en una abstenció perquè vam aconseguir el compromís de l’alcaldessa de revisar el projecte. Ara, caldrà que restem amatents a què això es compleixi. Si no és així, el nostre no el tenen assegurat.\nAra bé, més enllà del cost de la rehabilitació, ens preocupa profundament la gestió dels lloguers, compres i rehabilitacions (o més aviat manca d’elles) dels equipaments i el patrimoni municipal.\nEl darrer i més extrem exemple és el de les Torres Massana, abandonades fa 10 anys, propietat municipal (llevat ⅓ d’una d’elles que manca acabar d’expropiar). El cost total de la compra serà de 3 milions d’€. En una, fins i tot es va invertir en una rehabilitació per a després tornar a ser abandonada. Es tracta de 3 edificis singulars, amb un valor històric i cultural molt rellevant, ja perdut en gran part pel seu abandó i maltractament, que són a més focus de conflictivitat veïnal en la mesura que no s’inverteix per a fer d’elles un pol de transformació i dinamització del barri. El darrer cop que vam demanar per aquesta intervenció, se’ns va respondre, simplement, que no estava prevista.\nA la vegada, però, sí que tenen previstos els 4’5 milions d’inversió en una rehabilitació d’alt nivell al Casino (més 1.000.000 d’€ en la seva compra), els 1.235.000€ per la compra i adequació de les antigues oficines bancàries de la plaça de la cooperativa, o el 1.200.000€ per la compra de l’antiga fàbrica Superson el passat 31 de desembre de 2019.\nPerò la llista no s’acaba. Fa 14 anys que els Antics Cinema, un espai gran, cèntric i que podria ser un pol de dinamització de tot el municipi, però especialment del barri de Les Torres, resta també semiabandonat. Va costar 2 milions d’€ i s’utilitza només una ínfima part per a una Oficina d’Atenció Ciutadana. Potser seria un bon lloc per a la futura oficina de participació.\nEtiquetat a:antics cinema equipaments Pressupostos torres massana\nauprubi 04/02/2021 Espai Públic, General, Opinió, Plens Municipals\n← Cal que l’Ajuntament reclami a Endesa per incompliment de contracte.\nLa moneda local: una eina per al comerç, una eina per a la gent →


Montjuïc de nit, vuit hores de música gratis\nLa muntanya acull una desena d'escenaris que ofereixen 50 concerts de manera ininterrompuda\nDivuit festivals participen a Montjuïc de Nit amb propostes musicals de tots els estils. Durant vuit hores es podrà escoltar des de Maria del Mar Bonet fins a The Pinker Tones. Els museus fan nit de portes obertes.\nSÍLVIA MARIMON BARCELONA. 14/07/2012 00:00\nNingú pot negar que Barcelona viu un bon moment musical. Almenys pel que fa als festivals, que estan en plena efervescència. La crisi, que ho fa trontollar tot i sembla que ens enviï directament a l'infern, de moment sembla que no afecta la seva supervivència. Ho podeu comprovar aquesta nit, a la muntanya de Montjuïc.\nDes de les vuit del vespre fins a les quatre de la matinada la música envairà de manera ininterrompuda aquesta muntanya, on antigament només se sentia el so de les pedreres. Prop de 50 concerts d'entrada lliure es repartiran per una desena d'escenaris. En la 5a edició de Montjuïc de Nit, la nit blanca de Barcelona, que organitza l'ajuntament de la ciutat, es podran escoltar i ballar les propostes més selectes de fins a divuit festivals, que se celebren al llarg de l'any.\nEl Barcelona Acció Musical (BAM) i el Sónar tindran com a escenari el fossat de Santa Eulàlia del castell de Montjuïc. El BAM, a punt de complir les 20 edicions, aportarà el posthardcore dels gironins Hurricäde, que presenten Pariah's pharos (2011). També es podran escoltar les guitarres dels navarresos Berri Txarrak i l'últim treball, Life in stereo (2012), d'un duet barceloní que triomfa als escenaris internacionals, The Pinker Tones.\nFlamenc i blues\nEl pati d'armes del castell de Montjuïc és l'escenari de les propostes del Festival Blues de Barcelona i Ciutat Flamenco, organitzat pel Taller de Músics. Big Dani Pérez presentarà el segon treball, Smart change, i la rumba funky d'Achilifunk tancarà la festa.\nEl rock canyer de D'Callaos i els Very Pomelo, que presenten el seu últim treball, Ràdio Clotxa , són alguns dels grups que es podran sentir al passeig de Minici Natal (Estadi Olímpic). La plaça del Marquès de Foronda vibrarà amb l'altaveu de la cultura del hip-hop, l'Hipnotik Festival, i un festival, el San Miguel Primavera Sound, que cada any atrau més públic. Els que s'apropin a aquest racó de la muntanya podran gaudir de l'últim treball de Manos de Topo, Escapar con anticiclón (2011), o del pop independent de Pegasvs.\nEn un entorn idíl·lic, la masia del Jardí Botànic Històric, es podran escoltar les propostes musicals del festival Tradicionàrius, amb vint-i-cinc anys d'història, i del BarnaSants, amb cançó d'autor. Joan Amèric presentarà el seu nou disc, DIRECTAment , i l'heterodox Guillamino oferirà un dels seus últims projectes, Guillamino 12 : 12 llançaments per als 12 mesos de l'any, el dia 12 de cada mes.\nDani Nel·lo i Maria del Mar Bonet & Manel Camp pujaran a l'escenari de la Sala Oval del MNAC en el marc del San Miguel Mas i Mas Festival. Els que vulguin conèixer el que es gesta a la ciutat tenen una cita al Poble Espanyol. Aquest és el territori del MPB - Música Popular de Barcelona, que es nodreix de músics emergents, i del jove Pròxims. Imprescindibles Le Petit Ramon i els Nanus del Parc + Maria Rodés i Jaume Pla (Mazoni), i Brighton 64, que tornen als escenaris en el seu 30è aniversari.\nUn vespre de museus\nAl CaixaForum es podran veure els documentals musicals del Beefeater In-Edit, i la Fundació Miró estarà ocupada per Gràcia Territori Sonor - LEM, un aparador dels treballs més destacats de l'experimentació sonora internacional. El Piknic Electronik, un festival que en la programació regular és diürn i vol apropar la música electrònica a nens i a adults, farà horari nocturn, a partir de les 10 del vespre.\nI en època de vaques magres les jornades obertes sempre són adients. El CaixaForum, la Fundació Miró, el Museu d'Arqueologia de Catalunya (MAC), el MNAC i el Museu Olímpic i de l'Esport Joan Antoni Samaranch faran jornada de portes obertes fins a la una de la matinada. No hi ha límits, es podran visitar totes les exposicions.\nTampoc serà necessari gastar gasolina. Es reforçarà el transport públic amb un servei gratuït d'autobús de les 21 h a les 5 h. Hi haurà un autobús que anirà des de la plaça d'Espanya fins al castell de Montjuïc, enllaçant els diferents escenaris, i un altre que anirà des del funicular al castell.


PNB, Amauir, BNG, Nueva Canarias, Compromís Valencià i Nafarroa Bai fan costat a la proposta del Parlament al Congrés ! directe!cat\ndirecte ! a La República. N. 4126. Dissabte, 17 d'abril de 2021 10:11 h\nPolítica Última actualització Dimarts, 8 d'abril de 2014 21:45 h\nForo Asturias i UPN anuncien el seu rebuig mentre que CC s'hi abstindrà\nMadrid (ACN).- Els representants d'Amaiur, BNG, Nueva Canarias, Compromís Valencià i Nafarroa Bai han fet costat aquest dimarts als parlamentaris catalans que han defensat la proposta de la cambra catalana que reclama la transferència de la competència per convocar referèndums. Tots ells han carregat contra els discursos de PP i de PSOE i han defensat el dret a decidir. "Com fa nou anys amb el Pla Ibarretxe, l'estat espanyol tornarà a fracassar, perquè ni les seves lleis ni la seva supèrbia podran detenir la voluntat de tot un poble", ha pronostica Mikel Errekondo, d'Amaiur. Foro Asturias i UPN, en canvi, han defensat el seu rebuig frontal a la proposta, mentre que CC ha anunciat la seva abstenció.\nAmaiur, Compromís, dret a decidir\nDes d'Amaiur, Mikel Errekondo ha recordat que el llavors lehendakari Juan José Ibarretxe va rebre per resposta a la seva proposta de pla un "tracte vexatori", i ha opinat que "ha fet bé" Mas en no venir al Congrés, perquè "sap que la partida ja no es juga a Madrid sinó a Catalunya". "No van convèncer la ciutadania basca i avui tampoc la catalana", ha reblat.\nLa diputada del BNG Olalla Fernández ha demanat al president del govern espanyol, Mariano Rajoy, que no s'amagui en l'argument que el procés no està emparat per la llei. "Això depèn de qui interpreti la llei, les lleis no són immutables", ha recordat Fernández, que ha demanat que no tinguin por a les urnes.\nJoan Baldoví, de Compromís Valencià, s'ha queixat que el PP no hagi permès decidir sobre res, sobre la llei de l'avortament o sobre el rescat bancari. "I ara tampoc ho faran perquè tenen por a la democràcia. Lo seu és el de tota la vida: involucionisme, anar enrere, treure drets", ha resumit. Baldoví ha demanat a Rajoy que dialogui però també s'ha dirigit al PSOE, a qui ha advertit que "el diàleg mai comença amb un 'no'".\nDes de Nafarroa Bai, Uxue Barcos ha defensat poder votar sobre assumptes que són de sobirania nacional, en aquest cas la sobirania de la nació catalana, i ha lamentat que la resposta sigui la de sempre, la de "sense novetat al front", la de la "política de les trinxeres".\nEn una posició intermitja, la diputada de CC Ana Oramas ha apostat per una reforma de la Constitució perquè tots els pobles puguin identificar-se amb ella. Tot i que ha dit que el seu partit no vol que Catalunya estigui al marge d'Espanya, ha afegit que tampoc s'ha d'ignorar el dret a decidir. Al seu parer, cal oferir una alternativa, propiciar una reforma de la Constitució.\nEn canvi, Enrique Álvarez Sostres, de Foro Asturias, ha rebutjat que Catalunya pugui decidir el seu futur polític perquè això suposa, ha dit, el dret a l'autodeterminació, que "va molt més enllà del dret a decidir". Álvarez Sostres ha reivindicat que la sobirania resideix en el poble espanyol i això afecta a tots.\nIgualment, Carlos Casimiro, d'UPN, ha apostat per "combatre els excessos del nacionalisme, explicar les bondats de continuar junts i denunciar la persecució dels dissidents de les nacions". I als tres proposants els ha dit que "fragmentar l'estat més descentralitzat és el més antieuropeísta".\nEl PNB acusa Rajoy "d'absoluta falta de voluntat política" amb Catalunya i l'insta a convocar la consulta a tot l'Estat 08.04.2014.\n9 d'abril de 2014, 08.21 h


Aprovat el Col·legi Professional de Docents de les Illes Balears, pioner a l'Estat\nLa iniciativa va ser de Més per Menorca arran de la petició de diverses associacions de mestres i professors\nEl Parlament de les Illes Balears ha aprovat aquest dimarts la llei que permetrà la creació del Col·legi Professional de Docents de les Illes Balears, un organisme que serà pioner a l'estat espanyol.\nVal a dir que la proposta del Col·legi la va fer el mes de maig passat Més per Menorca, després d’haver-la consensuat amb associacions de docents de Mallorca, Menorca i Eivissa. Finalment, els menorquinistes varen aconseguir que la Proposició de Llei fos signada també per Més per Mallorca, Gent per Formentera i Podemos.\nEl diputat Josep Castells ha assegurat que avui és “un gran dia” pel sistema educatiu perquè “amb aquesta llei, estam dient que a les Illes Balears, la docència és una activitat d’interès general” i que “allò que tenen en comú els mestres de primària i els professors de secundària i universitat, que és la docència, és molt més important que allò que els diferencia: els títols que tenen”.\nL’objectiu del Col·legi de Docents és fer un impuls a la docència com a professió i servir, també, per millorar la tasca educativa -ja que permetrà l’autoregulació i empoderament dels docents, que podran compartir, entre d’altres, recursos i un codi ètic.


Trangoworld Yers Pants Negre comprar i ofertes a Trekkinn\nDescripció Trangoworld Yers Pants\nCremallera volant amb volant\nEstàs pensant comprar Trangoworld Yers Pants? Aquest és un dels productes estrella de trekkinn, la botiga online de muntanya. El preu és de 55.95 $ per un temps limitat! A trekkinn et podràs beneficiar de grans avantatges i comprar productes de Trangoworld amb el millor preu. Tots els productes de muntanya que veuràs al catàleg tenen la total garantia del fabricant.\nCaracterístiques Trangoworld Yers Pants


La suspensió el divendres de dotze partits dels equips de futbol base i la dimissió del president Luis Villa i el mal moment econòmic pel qual passa el club feien ombra al partir del primer equip al Nou Estadi contra el Vilassar. Tot i així, l'equip va donar la cara una altra vegada i es va anotar la victòria per un contundent 3 a 0.\nEl Centre d'Esports Manresa ha tornat al Congost per enfrontar-se a la UE Vilassar de Mar. El partit ha començat molt bé pels interessos locals. En la primera jugada trenada pels blanc-i-vermells, una pilota llarga d'Èrik Sarmiento, es convertia en una fantàstica assistència que punxava Fran Orellana, que marcava el primer. Era el minut 2 i s'avançava el conjunt d'Andreu Peralta. Al minut 6, l'ariet manresà gaudia de la segona oportunitat quan recuperava l'esfèric i es plantava davant del porter amb dos defenses. Obria pilota per a Biel però no podien rematar la jugada. Segon avís d'un Manresa que es mostrava molt sòlid en defensa per malbaratar les tímides arribades del rival. Cert era que la possessió era visitant, però això no inquietava als de la riba del Cardener.\nJa al minut 16, jugada on Luque queia, sembla que dins l'àrea, però el col·legiat assenyalava falta a fora, just a fregar la línia de l'àrea gran. El xut executat pel mateix Luque acabava en el segon gol, al colar-se la pilota per sota les cames del porter visitant. El guió de l'encontre seguia igual. Un Vilassar, a qui cada cop li durava menys la possessió, i un Manresa que era letal a la contra. Passaven els minuts i les forces s'equilibraven. Al minut 29 era Èrik Sarmiento qui ho provava quan, després d'una cavalcada per mig camp, xutava massa alt. El Vilassar encara no havia xutat entre els tres pals i els manresans es trobaven còmodes al verd del Congost. La pressió defensiva que mostraven era asfixiant pels visitants. Walter provava fortuna al minut 39, però l'atrapava el porter sense problemes. Al descans, dos gols d'avantatge pels locals.\nA la represa, poc canviava la imatge dels dos equips. Al minut 49, Pol Busquets salvava el gol visitant quan, en un error defensiu dels poc que tenia el Manresa, el davanter blau Cano es plantava sol davant del porter manresà. Semblava que, igual que a la primera part, els visitants tenien la possessió però la defensa blanc-i-vermella seguia mostrant-se seriosa i contundent. Al minut 51, Peralta movia la banqueta i entrava Moha per Èrik Sarmiento. Era el primer canvi local. Soufi ho provava al minut 57, però el seu xut l'atrapava Pol sense dificultats. I a la següent jugada Bacari l'enviava al pal.\nEl Vilassar cada cop tenia més oportunitats i això podia ser preocupant per un Manresa que, en aquest tram del partit, no tenia la mateixa imatge que a la primera part, sobretot ofensivament. Al minit 59, Dani Ruiz deixava el seu lloc a Florent i això feia canviar el dibuix de l'equip de Peralta. I al minut 62 Gonpi buscava el gol olímpic però aquest no arribava per poc.\nAl minut 71 era Luque qui podia haver marcat el tercer pels seus, però el seu xut sortia alt. Amb el canvi d'esquema manresà, aquests havien perdut una mica de possessió i, el tercer canvi, era de Joel Méndez per Biel. Esgotava així els tres canvis el tècnic surienc. El xut tou i ras de Joel Méndez al minut 73 sortia fregant el pal dret visitant. I al minut 77 Fran Orellana tenia una fantàstica oportunitat d'eixamplar el marcador, però s'embolicava i el porter es feia amb l'esfèric. El Manresa estava controlant el ritme del partit i no patia en excés, llevat d'algunes jugades puntuals dels visitants. I és que la defensa local, en especial la de Solernou, estava sent espectacular.\nAl minut 87, nova oportunitat blava, quan Pol havia de blocar un xut de Gompi. S'acabava el temps, el Vilassar premia l'accelerador i els locals premien les dents. I a la següent jugada, en una contra de Joel Méndez per la banda esquerra, la cedia a Walter perquè marquès a plaer. Era el gol de la sentència.


Jair Domínguez nega davant el jutge haver menyspreat la figura del Rei - El Gerió Digital\nL'escriptor ha declarat com a imputat als Jutjats de Figueres per odre de l'Audiència Nacional\nDilluns, 21 de gener de 2013 12:30h\nL'escriptor i guionista Jair Domínguez esperant per declarar © ACN\nLourdes Casademont, Redacció / Alt Empordà / Figueres\n"Content" i "satisfet" per haver-se pogut explicar. Així és com ha sortit dels jutjats l'escriptor Jair Domínguez. De fet, fins aquest matí desconeixia quin era el delicte contra la Corona que suposadament havia comès en el programa 'Bestiari Il·lustrat' emès el 9 d'octubre de l'any passat. Concretament, se l'acusa d'haver menyspreat la figura del Rei en "disparar" al monarca, un fet que el seu advocat, Claudi Serra, ha matisat de seguida en el moment de declarar tot dient que en realitat el que feia era apuntar a una caricatura del monarca.\nSegons el lletrat, "ha estat una declaració senzilla, clara i concreta, on s'acredita que no es va menysprear la figura del Rei, sinó que era una paròdia en un context irònic en què Domínguez responia a les preguntes que li feien en relació al llibre publicat". En aquest sentit, considera que si s'acaben fent interpretacions "més enllà del context", aquestes "no duran enlloc" perquè queda demostrat, al seu entendre, que no hi ha delicte. És per això que confien que el cas s'acabi arxivant o que, en cas que s'arribi a judici, la sentència sigui absolutòria.\nEl delicte de menyspreu a la imatge del Rei es troba recollit al Codi Penal, a l'article 491.2, on es protegeix la seva persona i es preveuen multes.\nPreguntat per les pistoles d''atrezzo'\nLa primera pregunta que la jutgessa ha formulat al guionista ha estat si les pistoles que duien eren de mentida. "Li he respost que eren d''atrezzo", ha detallat Domínguez, que ha afegit que no tenien ni gallet per disparar i que per això és va fer una mena de muntatge amb pintura per explicar que havia passat alguna cosa. Durant la declaració, li han preguntat també de què anava el programa i ha respost que es feia en un "to irònic". El guionista considera que vistes les imatges i les seves explicacions, queda clar que s'emmarca en la llibertat d'expressió però també es pregunta quina interpretació es farà des de Madrid.\nAl seu entendre, continua essent "ridícul" que un fet així arribi a judici i ho atribueix a la "pell fina" que tenen algunes persones. Domínguez interpreta aquest fet de citar-los a declarar com a un acte "de cara a la galeria" on el que es pretén, diu, és "picar-los la cresta". També es pregunta per què han imputat a la presentadora del programa, Bibiana Ballbè, i afegeix que deu ser perquè són "els caps visibles" d'aquell programa.\nLa periodista del canal 33 encara no ha declarat a Barcelona, on resideix. Després de parlar amb ella recentment, Domínguez afirma sentir una mena d"estupor gairebé còmica" per estar imputats en una causa com aquesta i demana que s'arxivi el cas. Els dos testimonis s'enviaran al jutge Javier Gómez Bermúdez de l'Audiència Nacional, que va sol·licitar les dues declaracions en considerar que hi podia haver un delicte contra la Corona.\nEn l'últim programa 'El Bestiari' emès pel canal 33 el mes de novembre passat, el guionista Jair Domínguez disparava de forma simulada a una caricatura del monarca, juntament amb durs d'altres personatges coneguts. L'emissió de les imatges va provocar una polèmica que TVC va solucionar primer apartant la directora del programa, Mai Balaguer, i després suspenent les emissions dels següents capítols fins aquest any.\nEl govern de la Generalitat també va censurar les imatges. El portaven Francesc Homs va criticar les seves "al·lusions directes i explícites a la violència" i va aplaudir la "reacció immediata" de la direcció de TVC. La vicepresidenta del govern espanyol, Soraya Sáenz de Santamaría, també va emplaçar el Consell de l'Audiovisual de Catalunya a fer un informe sobre l'espai.\nEl cap de la Fiscalia de l'Audiència Nacional, Javier Zaragoza, va obrir una investigació per determinar si els fets que es van emetre per televisió eren constitutius d'un delicte contra la Corona i posteriorment es va sol·licitar la declaració de Jair Domínguez i Bibiana Ballbè.\nJair explica com eren les pistoles © ACN El teu navegador no suporta la reproducció d'àudios.\nDomínguez lamenta que es 'tingui la pell tan fina' © ACN El teu navegador no suporta la reproducció d'àudios.\nEl periodista considera la denúncia com un toc d'atenció © ACN El teu navegador no suporta la reproducció d'àudios.


El president del PP estatal, Mariano Rajoy, ho sabia des de dimecres a vespre. Jaume Matas li avançà la seva decisió d'abandonar la política activa a través d'una conversa telefònica efectuada just després que la presidenta d'UM, Maria Antònia Munar, li donàs el No com a resposta a la seva oferta de pactes. El líder dels populars espanyols li demanà que almanco aguantàs fins després de les pròximes eleccions generals, previsiblement el març, i se n'anàs aprofitant el congrés ordinari que s'haurà de fer. Matas ha fet cas omís a la petició del seu cap.\nAixí ho explicà Matas durant la compareixença pública davant tots els mitjans de comunicació que tingué lloc ahir per donar comptes de la seva situació. En la seva intervenció, l'encara president del PP detallà que a Rajoy «no li pareixia bé la decisió però que la respectava, cosa que agraïa». El líder estatal dels conservadors no volia que el PP balear patís cap crisi abans de les generals, per tenir tot el partit activat davant les eleccions. No serà així. L'anunci sobtat de la retirada de Matas també provocà la reacció del portaveu del PP al Congrés, Eduardo Zaplana, qui expressà que «avui —ahir pel lector— Balears perd el millor president que ha tingut en la història de la democràcia. També afegí que «ningú pot fer cap retret a un dels dirigents més importants del partit». A través d'un comunicat, Zaplana elogià la trajectòria política de Matas, «un excel·lent president que ha sabut superar els moments més difícils i ha aconseguit grans èxits per a les Illes i el PP».\nEl popular recordà que deixà el govern de José Maria Aznar, on ocupava el càrrec de ministre de Medi Ambient, per presentar-se a unes eleccions autonòmiques que «ningú pensava que es podrien guanyar per majoria absoluta». Per Zaplana, aquest episodi hauria de fer reflexionar «sobre si és convenient prendre decisions com les preses a Balears per apartar de la presidència del Govern la persona més estimada, més valorada i que ha obtingut gairebé la majoria absoluta a les urnes». Per altra banda, el president del PP català, Josep Piqué, valorà l'«extraordinària trajectòria política» de Matas i la seva tasca de «responsabilitat» dins el Govern balear, com a conseller i com a president. Sobre la seva retirada, Piqué expressà que mereixia «el màxim de respecte i li desitjà «molta de sort en un futur».


15 de desembre de 2020 (14:23 CET)\n1215 Nou contracte manteniment enllumenat (6)\nLa regidora de Gestió de Recursos, Luisa Notario, ha exposat aquest dimarts 15 de desembre el que serà el nou contracte de manteniment d'enllumenat públic de l'Ajuntament de València. Aquest matí s'ha fet la proposta d'adjudicació en la mesa de contractació a falta del procés de requeriment i formalització del contracte. Tindrà una durada de quatre anys i el seu pressupost global serà de 16.456.00 euros IVA, ja que el cost de contracte per any i lot és de 2.057.000 i suposa un increment del 12,5% respecte a l'actual contracte.\nAmb l'objectiu de garantir el funcionament de la instal·lació d'enllumenat en unes condicions adequades de sostenibilitat, eficiència energètica, seguretat i qualitat del servici a la ciutadania, s'ha presentat aquest contracte. Cal recordar que l'actual contracte està vigent des de maig de l'any 2008, encara que l'any 2018 es tractà de llançar una nova licitació, però, diversos entrebancs ho retardaren fins al punt que s'intentà l'any 2019 fins que fou interromput per l'estat d'alarma a causa de la Covid-19.\nEl contracte tindrà una durada de quatre anys (prorrogable 1 any més) i consta de dos lots: lot 1 a la zona Nord, i el lot 2 a la Zona Sud. Segons destaca la regidora, "el termini estàndard de reparació de les avaries és una qüestió molt important perquè s'estableix que hi haurà un temps de 24 hores a partir del fet que es comunique l'avaria, excepte si l'avaria és classificada com a greu, que en eixe cas serà d'una hora". A més, la reparació d'avaries serà comunicada en temps real, i en estar preparada la vertical d'enllumenat de la Ciutat Intel·ligent, es comunicarà fins i tot al ciutadà o ciutadana que haja comunicat l'avaria.\nPer altra banda, les revisions nocturnes les hauran de fer les empreses adjudicatàries com a mínim una vegada a la setmana per tots els carrers de la ciutat i les diürnes es faran una vegada al trimestre. També, dins del manteniment general, s'hi inclouen altres treballs típics característics d'un contracte de manteniment enllumenat com mesures de presa de terra, control i equilibratge de fases, vigilància del factor potència i consum d'energia reactiva.\n"M'agradaria destacar l'aplicació de la Ciutat Intel·ligent, que donarà lloc a una gestió molt més eficient del servici perquè l'objectiu d'aquests dispositius és identificar que una llumenera està en avaria", ha declarat Notario. La implantació està en proves i abasta al voltant de 12.000 llumeneres en l'actualitat, però la previsió és abastar la implantació en la totalitat del parc dins dels pròxims projectes d'inversió.\nAltres modificacions que entren dins d'aquest nou contracte són la previsió de treballs complementaris (com la reposició d'un mínim de cable robat), inspeccions reglamentàries, ja que s'hi inclouen les inspeccions periòdiques de l'OCA (Organisme de Certificació Administrativa), la neteja de les llumeneres sense cost almenys una vegada al llarg del contracte, i la pintura de les columnes de fosa. Aquesta última fa referència al fet que s'hi inclou la pintura d'un mínim de 100 columnes de fosa sense cost.\nLes baixes oferides per les empreses adjudicatàries suposaran a l'Ajuntament un estalvi total respecte als costos de manteniment previstos superiors als 2.600.000 € al llarg de tot el contracte. A més, s'instal·laran sense cost 10.000 unitats d'elements retrofit de led per a passar de la tecnologia de les llums de descàrrega a la tecnologia led. Així, l'Ajuntament s'estalvia una partida pròxima de 6 milions d'euros afegits a l'estalvi anual d'1 milió d'euros en el consum d'energia.\nAmb aquestes inversions, València reduirà la seua contaminació lumínica, ja que amb la tecnologia prevista el flux lluminós dels fanals s'emet exclusivament cap avall, cosa que ajudarà al descans del veïnat de la ciutat, segons el contracte presentat. A més, amb aquest nou contracte es tracta de renovar l'enllumenat en diversos barris pendents. "Es preveu renovar la totalitat o gran part de barris com Sant Isidre, Sant Marcelí, Cànovas, l'Eixample (el tram pendent), Benimaclet, Benimàmet... i en finalitzar les millores, no hi haurà cap fanal d'aquest tipus per canviar a tecnologia led" ha conclòs la regidoria de Gestió de Recursos, Luisa Notario.


Comença el període de preinscripcions escolars — Ajuntament de Pineda de Mar\nComença el període de preinscripcions escolars\nComença el període de preinscripcions escolars A Pineda de Mar s’ofereixen un total de 275 places per a P3 i 240 per a primer d’ESO. https://www.pinedademar.cat/el-municipi/noticies/1660 https://www.pinedademar.cat/@@site-logo/escutajuntament.png\nA Pineda de Mar s’ofereixen un total de 275 places per a P3 i 240 per a primer d’ESO.\nAquest dilluns 14 de febrer comencen les preinscripcions escolars per al curs que ve, el 2011-2012. Els pares i mares podran fer les preinscripcions dels fills per educació infantil, primària i secundària obligatòria des d’avui i fins el dia 25 de febrer. A Pineda de Mar s’ofereixen 275 places per a P3, mentre que per al primer curs d’ESO n’hi ha un total de 240. La sol·licitud s’ha de fer en el centre escollit com a primera opció. Cal destacar que aquest any, com a novetat, l’alumne tindrà més punts en cas d’empat si ha tingut un familiar directe escolaritzat al centre.\nEl 15 de març es faran públiques als centres les llistes amb els barems i es podran presentar reclamacions durant els tres dies següents. El 23 de març es faran públiques les llistes definitives i el 2 de maig es coneixeran les llistes d’alumnat admès. La matrícula, finalment, serà del 6 al 10 de juny. Les preinscripcions s’han de tramitar al centre educatiu escollit com a primera opció. A més de la documentació bàsica cal informar-se al centre educatiu escollit sobre la documentació específica que sigui necessària per a cada cas. Com a novetat, aquest any hi ha un nou criteri en cas d’empat: que l’alumne hagi tingut el pare, mare, tutor o germans escolaritzats al mateix centre on presenta la sol·licitud, sempre que sigui en un centre d’ensenyament gratuït.\nLa demanda de places escolars per a P3 a Pineda pot ser lleugerament superior que en anys anteriors, encara que al conjunt de Catalunya ha augmentat de forma més destacada. Pel que fa al curs de P3, en què els nens i nenes comencen l’escola, a Pineda s’ofereixen 275 places, a més de les places de l’escola comarcal d’Educació Especial Horitzó. Ofereixen una línia educativa, és a dir, un sol curs de P3, les escoles Sant Jordi, Mediterrània, Mare de Déu del Roser, Montpalau, l’Escola Poblenou i l’escola d’Educació Especial Horitzó. Mentre que les escoles Aloc, Antoni Doltra i Jaume I són de dues línies. De fet, a la majoria de cursos de l’escola Jaume I hi ha doble línia. En el cas de les escoles, cada línia és de 25 alumnes, tot i que en molts cursos es supera aquesta xifra per la demanda de places.\nPel que fa al primer curs dels instituts, el primer d’ESO, a Pineda s’ofereixen un total de 240 places. A l’Institut Joan Coromines i a l’Euclides s’ofereixen tres línies educatives, tres cursos de primer d’ESO a cada institut. L’Institut Pineda de Mar ofereix dues línies, ubicades en aules provisionals fins que es construeixi l’edifici definitiu a la zona de Can Cornet. En el cas dels instituts, cada línia educativa, cada classe, és de 30 alumnes.


Justícia i Pau - Declaració de Justícia i Pau Europa amb motiu del Dia dels Drets Humans\nAmb motiu del Dia dels Drets Humans, el qual se celebra arreu del món el dia 10 de desembre, Justícia i Pau Europa ha fet pública una declaració sobre els drets dels pobles indígenes arreu del món.\n"Els pobles indígenes són una crida viva a l'esperança”\nEs calcula que al món hi ha al voltant de 5000 pobles indígenes1 diversos, els quals comparteixen vincles forts amb els seus entorns naturals i tenen característiques socioeconòmiques, polítiques, culturals i religioses diverses. Malgrat la seva dispersió geogràfica en 70 països arreu del món i la seva diversitat sociocultural, aquests pobles sovint s’enfronten a amenaces i reptes similars.\nNo és casualitat que les Nacions Unides hagin declarat el 2019 com l’Any Internacional de les Llengües Indígenes, ja que la majoria de les 2680 llengües en perill de desaparició són de naturalesa indígena. També és alarmant assenyalar que prop de la meitat dels 400 defensors del medi ambient i drets humans assassinats el 2017 eren persones indígenes que van morir defensant els seus drets individuals i col·lectius. Fins i tot avui en dia s’informa sobre morts violentes de persones indígenes i dels que els defensen a Amèrica Llatina, Àfrica, Àsia, Europa o l’Àrtic.\nEls pobles indígenes són també un gran motiu de preocupació per al Papa Francesc, el qual es va referir a ells com "una crida viva a l'esperança", recordant-nos "que els éssers humans tenim una responsabilitat compartida en la cura de la casa comuna". Els participants al darrer Sínode de Bisbes de la regió Panamazònica van tenir l'oportunitat d'escoltar testimonis poderosos de representants indígenes que patien "noves formes de colonialisme".\nL'explotació insostenible dels recursos naturals i les activitats extractives irresponsables de les corporacions multinacionals, impulsades moltes vegades per interessos econòmics i polítics depredadors, no només causen danys ecològics irreversibles, sinó que també tenen conseqüències socials desproporcionades per a les poblacions indígenes. L’abús empresarial sol anar acompanyat de la manca de supervisió del govern i d’insuficients demandes amb diligència deguda per part dels mercats internacionals. Alimentat per la corrupció i la impunitat, això pot provocar la vulneració dels drets sobre la terra, la pèrdua de cultura i identitat, el tràfic d’éssers humans, l’esclavitud, la discriminació i marginació. Les víctimes solen ser les persones més vulnerables: infants, joves i dones.\nEls qui volen donar-los veu i defensen el seu accés a la justícia sovint són objecte d’atacs, amenaces, persecució criminal indeguda, intimidació, assetjament i fins i tot assassinats.\nA la llum d’aquests problemes de drets humans, ecològics i socioeconòmics, nosaltres com a Conferència de les Comissions Europees de Justícia i Pau (Justícia i Pau Europa) compartim la preocupació pels pobles indígenes. També expressem el nostre suport a aquells que els defensen a Europa i a tot el món.\nReafirmem els principis de la Doctrina Social de l’Església sobre la dignitat humana de tots, especialment els més febles, i reconeixem la necessitat de fomentar el desenvolupament humà integral. Donem suport a la crida del Papa Francesc per a “prestar especial atenció a les comunitats aborígens amb les seves tradicions culturals. No són una simple minoria entre d’altres, sinó que han de convertir-se ens els principals interlocutors sobretot a l’hora d’avançar en grans projectes que afectin els seus espais. Per a ells, la terra no és un bé econòmic, sinó dol de Déu i dels avantpassats que hi reposen, un espai sagrat amb el qual necessiten interactuar per a sostenir la seva identitat i els seus valors. Quan romanen en els seus territoris, són precisament ells els qui més bé en tenen cura”. (Laudato Si', 146).\nLa protecció dels drets dels indígenes i els qui els defensen no només representa un imperatiu ètic fonamental, sinó que també constitueix una obligació legal internacional i un compromís bàsic amb els drets humans.\nPer tant, com a Justícia i Pau Europa fem una crida als responsables polítics nacionals, europeus i de nivells internacionals per intensificar els esforços per al ple reconeixement, protecció i promoció dels drets de les persones indígenes i aquells que els defensen d'acord amb la legislació pertinent, inclòs el Conveni 169 de l’OIT, la Declaració de les Nacions Unides sobre els drets dels pobles indígenes i la Declaració de les Nacions Unides sobre els defensors dels drets humans.\nEn particular, demanem que:\nels actors públics i privats respectin i promoguin plenament els drets a la terra, la cultura, la llengua, la propietat intel·lectual, així com els drets socials i mediambientals de les persones indígenes a Europa i globalment.\nen els processos de consulta, presa de decisions i implementació de les qüestions que afectin les persones indígenes, s’asseguri la seva capacitació i participació inclusiva.\nl’accés efectiu a la justícia i la reparació siguin proporcionats a les víctimes indígenes i a aquells que els defensen en casos de discriminació i atacs violents.\nles empreses, incloses les establertes a Europa, no adquireixin les seves mercaderies a proveïdors relacionats amb la desforestació, l’apoderament de terres o les violacions dels drets humans.\nels poders públics, inclosa la Unió Europea, adoptin legislació vinculant en matèria de drets humans per assegurar la responsabilitat social corporativa i jugar un paper constructiu en les negociacions en curs per a un tractat de les Nacions Unides en matèria d’Empreses i Drets Humans.\nels acords comercials bilaterals i regionals incloguin clàusules amb drets humans exigibles, així com clàusules socials i mediambientals que garanteixin una protecció efectiva dels drets de les persones indígenes.\npolítiques específiques per donar suport al desenvolupament sostenible i integral de les persones i comunitats indígenes siguin promogudes, tot respectant la seva vida i la identitat, cultura, llengua i creences religioses específiques.\nLa protecció i la promoció dels drets dels indígenes i els que els defensen requereix una resposta multilateral i a diversos nivells i, com a Justícia i Pau Europa, nosaltres estem preparats per contribuir a aquests esforços.\nBrussel·les, 6 de desembre de 2019\nEl Comitè Executiu de Justícia i Pau Europa\n1Es reconeix que, en aquest sentit, existeix varietat en l'ús de la terminologia referida als pobles i grups ètnics, els quals són els propietaris i cuidadors originals de les seves terres i regions.\nPodeu descarregar-vos la nota:\n- en castellà: https://nextcloud.pangea.org/index.php/s/oDE2yrbrktt2ksg\n- en anglès: https://nextcloud.pangea.org/index.php/s/CFHypcnWaZm66cJ\n- en francès: https://nextcloud.pangea.org/index.php/s/8bjco3BpPWPNRCd


Facility Services | EVOBAC\nNeteja d'altura i de zona de difícil accés\nSubministraments higiènics, control i reposició\nNeteja d’altura i de zona de difícil accés\nEvobac Integral Services ha importat des dels Estats Units una màquina per a la neteja dels cristalls, plaques solars i tot tipus de superfícies rentables que aconsegueix una altura de fins a 20m sense màquines elevadores i que respecta el medi ambient gràcies al sistema de osmosis. Cada vegada són més les naus industrials, hotels o centres comercials que estan construïts amb una gran quantitat de superfície envidrada i, en molts casos, de difícil accés per a elevadors o bastides. Amb un equip de Evobac Integral Services compatible, podem reduir aquesta neteja a una tasca senzilla i ràpida, obtenint a més uns resultats excepcionals i una considerable reducció de costos. Amb aquest sistema netegem la part envidrada i també podem netejar tota la façana completa incloent marcs adorns, rètols o marquesines.\nLa síndrome de Diògenes és un trastorn del comportament que normalment afecta a persones d’avançada edat que viuen soles. Es caracteritza pel total abandó personal i social i per l’aïllament voluntari en la pròpia llar acompanyats en la majoria dels casos per l’acumulació en ell de grans quantitats d’escombraries o de desaprofitaments domèstics. La nostra Empresa està habilitada i capacitada per a fer aquest tipus de neteja. Ens encarreguem de desallotjar i dipositar tots els objectes i escombraries acumulats en un centre de recollida selectiva de residus. Posteriorment, el local serà netejat i desinfectat per a la seva nova habilitació utilitzant l’última tecnologia en maquinària i els millors productes desinfectants.\nEvobac Integral Services, cuidant fins a l’últim detall, realitza els subministraments, control i reposició de tots els productes i articles higiènics necessaris per a mantenir en tot moment aquells espais de caràcter més personal en perfecte estat d’utilització.\nOferim als nostres clients un servei de subministrament de tota mena de consumibles que les seves instal·lacions i usuaris puguin necessitar, i a preus molt econòmics en traslladar al client la nostra capacitat de compra. Paper higiènic, rotllos i paper secamans, rotllos industrials, tovallons i estovalles, guants i vestuari d’un sol ús, papereres i contenidors, etc.\nLa neteja viària és un dels serveis que Evobac Integral Services ve prestant 6 anys després de la creació de l’empresa, i per això, posem la nostra experiència al servei dels municipis.\nExisteixen diferents tipus de neteja que pot realitzar com seria el barri, compost per l’escombratge manual, l’escombratge mecànic, l’escombratge mixt i l’escombratge de repàs, i per un altre l’aigualeig en el qual es troben l’aigualeig manual, l’aigualeig mecànic, l’aigualeig alta pressió i el fregat per als vianants.\nPer a facilitar la neteja viària la nostra empresa ofereix diferents tipus de vehicles enfocats a aquesta neteja, adaptats a cada necessitat dels barris, ciutats o municipis.\nProposant una gestió enfocada en la sostenibilitat ambiental, promovem l’eficiència energètica després d’estar vint anys sent referents en els municipis de la província en serveis públics, per a poder seguir d’aquesta manera ampliant les nostres ofertes els serveis que oferim.\nA Evobac Integral Services posem al servei dels municipis que necessiten aquest servei la nostra experiència i la nostra capacitat de dissenyar programes de neteja viària adequats a les necessitats i característiques de cada municipi.\nTambé, entre altres activitats, realitzem la neteja de solars municipals, d’abocaments en la via pública, parcs infantils, o actuacions d’emergència derivades d’accidents de trànsit o causes meteorològiques.\nQualsevol jardí exterior o interior reflecteix la imatge de l’empresa. És la carta de presentació de la seu social de l’empresa davant dels clients. Evobac Integral Services s’ocupa també del manteniment de jardins, ja siguin d’exterior o d’interior.\nEls jardins precisen una cura permanent. Evobac Integral Services s’ocupa de tots els serveis de manteniment de jardineria, des de la poda, abonats i tractaments fitosanitaris si es precisen.\nEls jardiners del Evobac Integral Services presten especial atenció també als sistemes de reg automàtic, anant amb compte del seu manteniment i supervisant el seu bon funcionament.\nEvobac Integral Services ofereix un servei de jardineria integral durant tots els dies de l’any perquè el nostre client es despreocupi totalment del jardí, oferint la millor imatge del seu negoci.\nEn cada cas, estudiem les necessitats pròpies del projecte per a oferir les solucions més adequades, tant en el manteniment de jardins, com en projectes de creació dels mateix.\nOferim diferents serveis enfocats el control de les plagues i higiene ambiental com: Tractament de la fusta, control i tractament de la legionel·la, sistemes anti-coloms, control de rosegadors …\nAbans de realitzar cap acció preventiva o passiva de control de plagues d’insectes, caldrà realitzar un estudi de les instal·lacions per a conèixer exactament les seves característiques, usos, deficiències, riscos… elaborant un exhaustiu diagnòstic.\nAmb Evobac Integral Services disposarà d’un servei eficient i professional per a plagues com les següents: xinxes, puces, formigues, vespes, paneroles, mosques, mosquits, paparres, escarabats, tèrmits, corcs, rates i rosegadors.\nEn acabar reflectirem tota la informació de la nostra actuació en una fitxa tècnica de servei realitzat per garantia tècnica, contractual i de seguretat del nostre client i les persones dependents.


Studio Prater Wien Viena Àustria - Ofertes d'hotels amb els MILLORS DESCOMPTES EN LÍNIA\nLassellestrasse 6, 02. Leopoldstadt, Viena, Àustria, 1020 - Veure al mapa\n"Super convenient location. Good value for money"\nMés informació sobre Studio Prater Wien\nOferint allotjaments de qualitat al compres, els paisatges, els restaurants districte de Viena, Studio Prater Wien és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Studio Prater Wien asseguren una estada plaentera als seus clients. Les carecterístiques més important de l'hotel inclouen habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Viena, faci de Studio Prater Wien la vostra llar.\nTots els tipus de viatgers (24) Parelles (14) Viatgers en solitari (7) Grups (3)